Diari Oficial de la Generalitat Valenciana


Sumari del DOGV 835, del 30-05-1988 (1988/811233)

DECRET 73/1988, de 23 de maig, del Consell de la Generalitat Valenciana, sobre documentació zoosanitària de les explotacions ramaderes de la Comunitat Valenciana.
------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/05/23/73/dof/vci/html**

### Dades del document

Número de DOGV
:   835

Data del DOGV
:   30-05-1988

Secció del DOGV
:   DISPOSICIONS GENERALS

Número del document
:   1988/811233


Data del document
:   23-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 73/1988, de 23 de maig, del Consell de la Generalitat Valenciana, sobre documentació zoosanitària de les explotacions ramaderes de la Comunitat Valenciana.  
La Llei d'Epizooties de 20 de desembre de 1952 i el Decret de 4 de febrer de 1955, pel qual s'aprova el Reglament d'Epizooties, estableixen la Guia d'Origen i Sanitat Pecuària per acreditar que els animals objecte de trasllat procedeixen d'una zona no infectada i que no pateixen cap malaltia infecto - contagiosa o parasitària difusible.  
Així mateix, aquesta Llei i les disposicions que la regulen estableixen que tot propietari de bestiar ha de posseir la Cartilla d'Explotació Ramadera, document oficial de caràcter sanitari, que té com a missió fonamental recollir les dades relacionades amb l'aparició de malalties infecto - contagioses i parasitàries del bestiar i amb les mesures de control a les explotacions pecuàries i finques d'un mateix propietari.  
Atés que la Generalitat Valenciana va assumir les competències en matèria de ramaderia, d'acord amb l'article 34.1.4 de l?Estatut d?autonomia de la Comunitat Valenciana, hom considera necessari de modificar determinats aspectes d'ambdós documents i, en el cas de la Guia d'Origen i Sanitat Pecuària, prorrogar-ne la vigéncia dins l?àmbit de la Comunitat Valenciana.  
En atenció d'aquests motius, vist el Decret del Consell 30/1988, de 7 de març, pel qual es defineixen i estructuren els serveis veterinaris, a proposta del Conseller d?Agricultura i Pesca, i després de deliberar-hi el Consell de la Generalitat Valenciana, en la sessió del dia 23 de maig de 1988,  
DECRETE:  
Article primer  
El control sanitari de les explotacions i del moviment pecuari dels efectius corresponents en l?àmbit de la Comunitat Valenciana el realitzaran els Serveis Veterinaris de la Conselleria d?agricultura i Pesca.  
Article segon Tota explotació ramadera de la Comunitat Valenciana posseirà la Cartilla d'Explotació Ramadera, segons el model aprovat per la Conselleria d?agricultura i Pesca, que expendran els Serveis Veterinaris d'aquesta Conselleria. Hi apareixerà la titularitat de l?explotació, el registre, els censos i les actuacions i incidències sanitàries. Tindrà una validesa de 2 anys i caldrà actualitzar-la cada sis mesos o en un període inferior si el titular així ho sol·licita.  
Article tercer  
L?eixida de bestiar de les explotacions d'origen amb destinació a l'escorxador haurà d'anar emparada per la Guia d'Origen i Sanitat Pecuària. Igualment caldrà posseir aquest document quan els animals seran traslladats, per a vida, fora del terme municipal.  
El model de Guia d'Origen i Sanitat Pecuària el confeccionarà la Conselleria d?agricultura i Pesca i l'expendran els Veterinaris d'aquesta que tinguen encomanat el control sanitari del Municipi on radique l'explotació de què parteix l'expedició. S'expendrà una Guia d'Origen i Sanitat Pecuària per a cada enviament i per a cadascuna de les espècies objecte de trasllat.  
El titular o responsable del bestiar objecte de trasllat farà constar la inexistència de símptomes de malaltia en els animals que trasllada i en els restants de l'explotació, la destinació de l'expedició i el mitjà de transport que s'utilitzarà. Aquesta declaració la validarà el Veterinari que expenga la Guia.  
El període de vigència de cada Guia d'Origen i Sanitat serà de vuit dies naturals per a trasllats dins de la Comunitat Valenciana i de cinc dies naturals quan el trasllat se'n realitzarà fora, comptadors ambdós terminis a partir de la data d'expedició de la Guia.  
Després de realitzar el trasllat, et destinatari comunicarà l'arribada del bestiar al Veterinari de la Conselleria d?agricultura i Pesca encarregat del Municipi de destinació o, si s'escau, als Serveis Oficials de l'Escorxador, els quals hauran d'arxivar-la, respectivament, durant un període de temps no inferior a dos anys, temps en què estarà a disposició de la Conselleria d?agricultura i Pesca.  
Article quart  
Els animals que siguen objecte de trasllat sense posseir la Guia d'Origen i Sanitat corresponent seran considerats sospitosos de malaltia i se'ls aplicarà el que estableix l'article 35 del Reglament d'Epizooties vigent.  
Article cinqué  
Quan les circumstàncies epizootiològiques ho aconsellaran la Conselleria d?agricultura i Pesca podrà establir mesures especials referents a l?expedició i a la duració de les Guies d'Origen i Sanitat, per a un millor control sanitari.  
Article sisé  
Les infraccions a aquest Decret seran sancionades d'acord amb el que disposa la Llei d'Epizooties de 20 de desembre de 1952 i el Reglament corresponent aprovat pel Decret de 4 de febrer de 1955, modificat pel Reial Decret 1665/1976, de 7 de maig.  
DISPOSICIONS FINALS  
Primera  
La Conselleria d?agricultura i Pesca és autoritzada a dictar les disposicions necessàries per a l'aplicació i el desplegament d'aquesta disposició.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 23 de maig de 1988.  
El President de la Generalitat,   
JOAN LERMA I BLASCO  
El Conseller d?Agricultura i Pesca,  
LLUIS FONT DE MORA MONTESINOS


Còpia Permalink ELI